11,709,375 members (36,232 online)
C#ASP.NETCSSDevWebFormsAjaxIntermediate Silverlight application memory leaks detector Amit Kanfer, 11 Feb 2009
CPOL 36.1K 697 26
Last Visit: 31-Dec-99 18:00 Last Update: 31-Aug-15 8:34Refresh1 KKNK • reWOLusie
Feesgangers is in 2019 met die aanvang van die 25ste KKNK verras met breiwerk wat Oudsthoorn se strate oornag verfraai het. Van bome tot pilare, motors en ander voorwerpe is met Oudsthoorniete se kreatiewe breiwerk mooi gemaak as deel van ‘n nuwe dorpsinisiatief genaamd ReWOLusie.
Die projek word weer vanjaar aangepak en die brei-en hekelpenne klap reeds vir KKNK2020.
WAT IS DIE REWOLUSIE?
Die projek is ‘n gemeenskapsinisatief deur Madeleine Miles. Dit poog om eerstens Oudtshoorniete byeen te bring met ‘n gemeenskaplike projek waaraan almal kan deelneem en ook ‘n bydrae tot die dorp se jaarlikse kunstefees, die Klein Karoo Nasionale Kunstefees, te maak. Dit is ‘n gemeenskapsprojek wat nie net individue nie, maar ook onder meer besighede, skole, aftree-oorde en kerke betrek. Almal is welkom om betrokke te raak.
Die ReWOLusie-span besoek ook skole en plaasgemeenskappe om almal te leer hekel en brei. “Vir my is die grootste pluspunt die samewerking en gevoel van eenheid wat dit tussen mense van verskillende agtergronde, insluitend persone met gestremdhede, in ons gemeenskap bring. Ons almal wil tog voel ons dra by en maak ‘n verskil” sê een van die ReWOLusie deelnemers, Deleze van der Walt.
WAAR KOM DIE WOL EN PENNE VANDAAN?
Die ReWOLusie-span gesels met verskeie organisasies, ondernemings en individue om deur middel van skenkings die wol en penne beskikbaar te maak aan almal wat wil deelneem.
WAT WORD VAN DIE BREIWERK NA DIE FEES?
Die breiwerk word in ‘n kombers omskep wat dan, in samewerking met Absa, aan die nasionale 67 Blankets for Nelson Mandela Day-projek geskenk word. Dit word deel van ‘n massiewe kombers wat uit verskeie kleiner komberse bestaan en word daarna weer uitmekaar gehaal. Ons projek se breiwerk word dan in die Oudtshoorn gemeenskap versprei.
Daar is verskeie maniere wat jy of jou besigheid betrokke kan raak:
Skenk wol of maak donasies vir die aankoop van wol
Brei self en stuur vir ons jou breiwerk
Word deel van die ReWOLusie! Skakel vir Madeleine Miles
by 083 436 1153 vir meer inligting of epos ons by info@kunste.org.za.